Lindsey Vonn (naixita con o nombre de Lindsey Kildow o 18 d'octubre de 1984 de Saint Paul, Minnesota) ye una esquiadora estausunidense. En os Chuegos Olimpicos de 2010 ganó a medalla d'oro en descenso, estando a primera muller estausunidense en fer-lo. Tamién ha ganato en tres ocasions consecutivas a clasificación cheneral d'a Copa d'o Mundo (2008, 2009 y 2010), estando a segunda muller en a historia en fer-lo y a primera muller estausunidense. D'atra man, Lindsey tamién ye campiona d'as disciplinas de descenso y de super-chigant d'a Copa d'o mundo d'esquí (a primera muller estausunidense en conseguir-lo).

Con as suyas medallas olimpicas d'oro y bronce, 35 cursas d'a Copa d'o Mundo en cuatre disciplinas (descenso, Super-chigant, slalom y super combinato) y dos medallas d'oro en os Campionatos d'o Mundo d'esquí (amás de dos medallas d'archent, tamién en o Campionato mundial), Vonn ye actualment a esquiadora con mas exitos esportivos en a historia d'os Estaus Unius.
Lindsey Vonn